6. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ ΚΑΙ  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.9030 της 2/18 Οκτ. 1975 (ΦΕΚ Β΄  1191) Περί καταργήσεως κατηγορίας τηλεγραφημάτων τύπου και μειωμένων Τελών Μετεωρολογικών Τηλεγραφημάτων εις τας Σχέσεις της Ελλάδος μετά των χωρών Ευρώπης και Λεκάνης Μεσογείου. Έχοντες υπ’ όψιν: 1.Τας διατάξεις του άρθρ. 47 του Ν.Δ. 165/24.9. 1973 «περί Οργανισμού Τηλεπικοινωνιών Ελλάδος εν συνδυασμώ προς εκείνας του άρθρ. 44 του Ν.Δ. 175/24.9.1973» «περί Υπουργικού Συμβουλίου και Υπουργείων». 2.Την υπ’ αριθ. 037231/6810/74 απόφασιν του Υπουργού Μ.Ε. «περί μεταβιβάσεως αρμοδιοτήτων» (ΦΕΚ 1335/21.12.1974/Β). 3.Το υπ’ αριθ. 215.2/121369/4.8.1975 έγγραφον του ΟΤΕ, δι’ ου γνωστοποιείται απόφασις του Δ.Σ. αυτού ληφθείσα κατά την υπ’ αριθ. 1366/10.7.1975 συνεδρίασίν του, αποφασίζομεν: 1.Την κατάργησιν της κατηγορίας των τηλεγραφημάτων τύπου εις τηλεγραφικάς σχέσεις της Ελλάδος μετά των κάτωθι χωρών: α)Των χωρών της Ευρώπης. β)Των χωρών της Λεκάνης της Μεσογείου (πλην Αιγύπτου, Ιορδανίας, Ισραήλ, Λιβάνου και Συρίας). γ)Της Ισπανικής Σαχάρας. 2.Την εξίσωσιν των τελών των μετεωρολογικών τηλεγραφημάτων μετά των τοιούτων των συνήθων τηλεγραφημάτων, εις τας τηλεγραφικάς σχέσεις της Ελλάδος μετά των ανωτέρω εν παρ. 1 της παρούσης αναφερομένων χωρών. 3.Την εφαρμογήν των ανωτέρω από 1ης Νοεμ. 1975. 